Velika Trnovitica

Velika Trnovitica je naselje i sjedište istoimene općine u Hrvatskoj, koja se nalazi u središtu Bjelovarsko-bilogorske županije.

Zemljopis 
V. Trnovitica nalazi se između Bjelovara i Garešnice, udaljena po 30 kilometara od Bjelovara, Daruvara, Čazme i Kutine. Trenutno je jedna od najnerazvijenijih općina u županiji.

Stanovništvo 
Od davnina se Velika Trnovitica ubrajala površinom i brojem stanovnika među najveća sela garešničkog kraja. Broj stanovnika počeo je opadati tek 70-ih godina prošlog stoljeća. Danas je općinsko središte uz koje su vezana naselja: Gornja Ploščica, Gornja Trnovitica, Mala Mlinska, Mala Trnovitica, Mlinski vinogradi, Nova Ploščica, Velika Mlinska i Velika Trnovitica.

Uprava 
Trenutno vlast u općini obnaša HDZ na čelu s načelnikom dr. Aržek Ivanom. Zamjenik načelnika je Ivan Burija (HSP), a predsjednik općinskog vijeća je Ivan Marković(HDZ).

Velika Yrnovitica je općinsko središte pod čiju upravu spadaju još sela:
Velika Mlinska, Mala Mlinska, Mlinski Vinogradi ili Gornja Trnovitica, Gornja Plošćica, Nova Ploščica te Mala Trnovitica.

Povijest 
Veliika Trnovitica zauzima područje starog posjeda Komarja koje je naseljeno oko 1543. zapravo nekoliko godina prije pada Gerića u turske ruke 1545.. Kraj je bio nenaseljen gotovo 150 godina. Posjed Komarje se nalazio u sjeverozapadnom dijelu garićke župe, a upravo na području današnje Velike Trnovitice i zauzimao veće područje od današnjeg sela Velike Trnovitice. Trnovitica je apsolutno staro naselje, a neki zapisi upućuju na crkvu već u 1108. godini.

U centru V. Trnovitice odvaja se cesta koja vodi preko potoka na brežuljak do župne crkve sv. Martina. U popisu župa iz 1334. stoji zanimljiv podatak koji upućuje na današnje ime Trnovitica. Tada je tu zabilježena župna crkva sv Martina pod imenom "Ecclesia sancti Martini de Twinski", što je stari mađarski naziv za Trnje. Crkva se spominje pod istim imenom i 1501. kada uz taj zapis stoji: "in spinis" što znači "u trnju". To bi bio "Sveti Martin u Trnju, pa je po tome vjerojatno i ime Trnovitica. Područje je bilo bogato šumom, a gdje ima šume, ima i trnja.

Gospodarstvo 
Općina V.Trnovitica je izrazito poljoprivredni kraj. Ima dosta kooperanata, kako u stočarskoj,tako i u ratarskoj proizvodnji, gdje je tradicionalna proizvodnja povrća. Na području općine radi Farma kapaciteta oko 1200 komada tovljenih svinja u turnusu, odnosno kroz godinu 3000 komada. Osim poljoprivrednog dijela postoji i pogon tekstila "Sportfful" koji radi za domaće tržište, a dijelom i za stranog kupca. Tu je i nakladničko-izdavačka djelatnosti trgovina knjiga, trgovina građevinskog materijala, te nekoliko trgovina prehrambenim proizvodima.Također u području arhitekture tu je i firma "PROART".

Slavni ljudi

Spomenici i znamenitosti 
Spomenik nulte kategorije je crkva sv. Martin u Velikoj Trnovitici, a trenutno je u ishođenju da se i jedna od najstarijih škola u županiji proglasi spomenikom kulture i to stara škola u Velikoj Trnovitici koja je još nekad bila vojna škola za vrijime Austro-Ugarske.

Obrazovanje 
OŠ Trnovitica (, ) osnovana: 1759. godine
 Područna OŠ: Područni odjel Nova Ploščica

Kultura 
Na području općine tradicionalno djeluje više društava
 DVD Velika Trnovitica
 ŠRD Klen 
 KUD Trnovitica
 tamburaški sastav "GELIPTERI"
i drugi.

Sport 
 NK Moslavina

Vanjske veze 

Bjelovarsko-bilogorska županija